Shalom ja hyvää iltaa. Olen Ma'ayan Hessen.
Tässä TV7-uutiset Jerusalemista. Uutisotsikoissa tänään: -
Israel on laajentamassa terrorismin vastaisia toimiaan.
Iran uhkasi jälleen Israelia ja Yhdysvaltoja.
Human Rights Watch: Saudi-Arabia on tappanut "ainakin tuhansia" -
Saudi-Arabian rajan yli laittomasti pyrkineitä etiopialaisia.
Israel tehostaa terrorismin vastaisia operaatioitaan -
Juudeassa, Samariassa ja Jordaninlaaksossa.
Kohteena ovat muun muassa terroristien apurit ja käskyttäjät.
Israelin turvallisuuskabinetti valtuutti kokouksessaan Jerusalemissa -
pääministeri Netanjahun ja puolustus- ministeri Gallantin jatkotoimiin.
Lisäksi kabinetti antoi täyden tukensa IDF:lle ja turvallisuuspalveluille -
ryhtyä toimiin terroristeja vastaan -
israelilaisten turvallisuuden takaamiseksi.
IDF, rajapoliisin erikoisjoukot ja turvallisuuspalvelu ISA -
suorittivat täsmäoperaatioita Länsi- rannan Juudeassa ja Samariassa -
ja pidättivät kaikkiaan 19 terrorismista epäiltyä henkilöä.
Vahvistettujen raporttien mukaan pidätettyjen joukossa oli myös -
palestiinalaisjärjestö Islamilaisen jihadin korkea-arvoisia jäseniä.
Onneksi Israelin joukoissa ei tullut henkilövahinkoja.
Sitten Israelin puolustusministeriön päämajaan Tel Aviviin.
IDF:n komentaja, kenraaliluutnantti Herzi Halevi isännöi -
eilen Israeliin saapunutta Yhdysvaltain asevoimien komentajaa,
kenraali Mark Milleytä, jonka toimikausi päättyy pian.
Kenraali Milleylle luovutettiin Israelin kunniamitali osoituksena -
Israelin ja USA:n asevoimien pitkästä ja merkityksellisestä kumppanuudesta,
turvallisuusyhteistyöstä -
sekä monista yhteisharjoituksista ja operatiivisista saavutuksista.
Halevi ylisti Milleytä: -
"Virkakautenne aikana harjoitimme ennennäkemätöntä yhteistoimintaa, -
jolla paransimme merkittävästi Lähi-idän vakautta.
Israelin ja USA:n strateginen liittolaisuus -
on ja pysyy kansallisen turvallisuutemme tärkeänä pilarina.
Parin viime vuoden aikana liittomme on vahvistunut entisestään -
IDF:n siirryttyä johdollanne Uscentcomin vastuualueelle."
Kenraali Milley tapasi myös Israelin puolustusministeri Joav Gallantin, -
joka toi esiin sen, -
miten syvästi hän arvostaa Milleyn henkilökohtaista panosta -
USA―Israel-suhteen hyväksi neljän viime vuoden aikana. Gallant korosti: -
"Kenraali Milley on Israelin valtion tärkeimpiä ja uskollisimpia ystäviä -
sekä kumppani edistäessämme yhdessä vakautta ja turvallisuutta.
Olen kiittänyt kenraalia henkilökohtaisesti -
hänen panoksestaan Israelin turvallisuuden hyväksi."
Gallant jatkoi: "Israel arvostaa kenraali Milleyn yhteistyöpanosta -
Iranin uhan avoimissa ja peitellyissä torjuntatoimissa Lähi-idän alueella."
Kenraali Milleyn ollessa vierailulla Israelissa -
Iran uhkasi jälleen voimakkaasti Israelia ja Yhdysvaltoja.
Iranin media julkaisi vuotuisen sotilasteollisuuspäivän alla videon, -
jolla väitetään näkyvän muun kaluston ohella uudentyyppinen lennokki, -
jossa lukee farsiksi ja hepreaksi: "Valmistelkaa pommisuojanne."
Väitetyn lennokin operatiivisen kantaman -
sanotaan olevan 2 000 kilometriä, mikä kattaisi myös Israelin.
Sen kantama räjähdekuorma voi olla jopa 300 kilogrammaa, mikä on -
tuplasti enemmän Iranin nykyiseen, Mohajer-6-lennokkiin verrattuna, -
jota Venäjä käyttää Ukrainaa vastaan.
Maansa uutta aseistusta katsastaessaan -
Iranin presidentti Raisi julisti, -
että Iran katkoisi kaikki sitä vastaan vihamielisesti nostetut kädet.
Iran katkaisee aivan varmasti -
jokaisen maatamme vastaan vihamielisesti nostetun käden.
Iranin presidentti, jonka yläpuolella on ainoastaan ajatollah Ali Khamenei, -
rehenteli, että Iranin sotilasteollisuus on luonut pelotteen, -
joka on muuttanut muun maailman suhtautumista Iraniin.
Maamme sotilas- ja puolustusteollisuuden tekemä työ -
on tavalla tai toisella vaikuttanut siihen, -
että maailman käsitys Iranista on muuttunut tyystin.
Iran antoi uhkauksensa tilanteessa, -
jossa Yhdysvallat on vahvistanut joukkojaan Persianlahdella.
USA:n merivoimien suorituskyky päihittää selvästi -
Iranin laivaston vanhentuneet suorituskyvyt.
Iranin vallankumouskaartin laivasto yritti pönkittää Iranin voimaa -
julkaisemalla vahvasti muokatun videon, -
jolla Iranin joukkojen väitettiin varjostavan -
Hormuzinsalmella kulkevia Yhdysvaltain laivaston aluksia.
Yhdysvaltain laivasto, -
helikopterinne ovat alusteni läheisyydessä -
ja tulevat ajoittain Iranin aluevesille.
Määrätkää ne takaisin aluksellenne ja pysymään pois Iranin aluevesiltä.
Jos ette noudata käskyjäni, avaamme tulen helikoptereitanne vastaan.
Olen läpikulkumatkalla kansainvälisen lain mukaisesti.
Muokatulla videolla väitettiin näkyvän kolme USA:n taisteluhelikopteria, -
jotka ottivat Iranin uhkauksista vaarin. Pyrkimyksenä oli saada -
hallinnon kannattajat vakuuttuneiksi siitä, että Iran on niskan päällä.
Pentagonin apulaistiedottaja Sabrina Singh painotti kuitenkin, -
että mitkään edellä mainitut tiedot USA:n joukkojen perääntymisestä -
eivät pidä paikkaansa.
Iranin videon nähneet TV7:n asiantuntijat vahvistavat asian.
Muita uutisia. Human Rights Watch -järjestö (HRW) -
julkaisi 73-sivuisen raportin, johon oli koottu -
38:n Jemenistä laittomasti Saudi-Arabiaan pyrkineen -
etiopialaisen todistuksia.
"They Fired on Us Like Rain" -raporttiin on dokumentoitu -
Jemenin ja Saudi-Arabian rajalla tapahtuneita joukkosurmia.
Olemme suorittaneet intensiivisen ja laajan selvityksen siitä, -
miten Saudi-Arabian rajavartijat ampuvat lähietäisyydeltä -
etiopialaissiirtolaisia ja -turvapaikanhakijoita, -
jotka yrittävät päästä Jemenistä Saudi-Arabiaan.
Human Rights Watch on dokumentoinut -
Saudi-Arabian rajalla tapahtuneita -
siirtolaisten ja turvapaikanhakijoiden tappamisia vuodesta 2014.
Aiemmin tapaukset olivat satunnaisia,
mutta muutaman viime vuoden aikana -
niiden määrä on lisääntynyt rajusti. Haastattelujen perusteella -
olemme dokumentoineet 28 tapausta, joissa on käytetty räjähtäviä aseita.
Human Rights Watch tunnetaan laajalti puolueellisesta, -
rajallisiin ja vahvistamattomiin tietoihin perustuvasta raportoinnista.
Järjestön poliittinen vinouma ja läpinäkyvyyden puute -
näkyvät myös sen varainkeruussa:
HRW myönsi vahvistaneensa Israelin-vastaista profiiliaan -
kerätäkseen lahjoituksia mahdollisilta arabilahjoittajilta.
Samoin tästä raportista todettiin, -
että kertomusten vahvistaminen oli parhaimmillaankin rajallista.
Yksi tutkimustyön haasteista on tarkkojen lukumäärien vahvistaminen.
Satoja tai mahdollisesti jopa tuhansia siirtolaisia on kuollut.
Tuloksiin on suhtauduttava varoen. Ihmiset ovat kertoneet, -
että esimerkiksi 150 hengen ryhmästä ainoastaan 7 on selvinnyt hengissä.
Mutta näitä lukuja on mahdotonta vahvistaa, -
ja on vain luotettava ihmisten sanaan.
Olemmekin siis puhuneet vähintään tuhansista uhreista.
Ihmiset ovat kertoneet minulle -
nähneensä ruumiita lojuvan pitkin poikin vuoristoaluetta.
Yksi HRW:lle kokemuksistaan kertonut väitetty etiopialaisuhri -
kehotti muita etiopialaisia miettimään kahdesti, -
lähteäkö näin vaaralliselle matkalle.
Lähdin pari vuotta sitten Djiboutin kautta Saudi-Arabiaan työnhakuun -
muuttaakseni omaa ja perheeni elämää.
Palasin takaisin perheeni luo tyhjin käsin ja vain yhdellä jalalla.
He tulittivat tauotta, ja luulin, että taivas putoaa päälleni.
En pysty kuvailemaan sitä, miten järkyttäviä äänet olivat.
Luoteja tuli edestä ja takaa.
Kaikille Saudi-Arabiaan lähtöä suunnitteleville etiopialaisille -
haluan sanoa: Katsokaa minua.
Teitä odottaa luotisade. Katsokaa minua ja ottakaa opiksi.
Saudi-Arabia kiisti väitteet perusteettomina. Etiopian hallitus taas
kertoi käynnistävänsä yhteistutkinnan asiasta Saudi-Arabian kanssa.
Raportista huolestunut EU piti Etiopian ilmoitusta tervetulleena.
Panimme huolestuneena merkille mainitsemanne raportin.
Otamme asian esille Saudi-Arabian -
ja myös Jemenin tosiasiallisten viranomaisten eli huthien kanssa.
Myös Etiopian hallitus on antanut asiaa käsittelevän lausunnon.
Panimme myös tämän lausunnon merkille, ja olemme tyytyväisiä siitä, -
että Etiopian hallitus ilmoitti -
tutkivansa asiaa yhdessä Saudi-Arabian viranomaisten kanssa.
Kiitos seurasta.
TV7 Israel toimii lahjoitusten varassa.
Jos tuotantomme on siunannut sinua ja haluat tukea lähetysten jatkumista, -
harkitsethan lahjoittamista.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille.
Olen Ma'ayan Hessen. Hyvää illanjatkoa. Huomiseen.
Suomennos: TV7